**Puncte cardinale**

*Cristi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aş putea lăsa timpul

să curgă în contrasens,

între două căni de visuri calde,

pană mi se îmbată retina

cu zâmbetul tău

de la un colț la celălalt

al eternului,

dacă nu mi-ar fi teamă să aflu

din câte amintiri e făcută o lacrimă.

fiecare inimă poartă ca fus

câte un punct cardinal

pe care să îşi înfăşoare dorul.

cadranul tău arată nordul

cu atâta silinţă

încât mi se aglomerează durerea pe cuvinte

dinainte să se nască.

îmi răsună fel de fel de epiloguri

pe scena palmei,

unde câteva degete fantomă

se joacă de-a iubirea

și-ți acordă triumful

în sumarul unui portret de frig.

orice gând pozitiv

taie lanţul iluziilor

şi le dă o libertate

care ar fi greu de încolţit

dacă nu și-ar ști pe de rost

reprimarea din aripi.

luna îmi umple ochiul discret,

să nu-ţi mai văd atât de plină absenţa.

nici nu ştiu la a câta orbire am ajuns

şi nici nu contează

atât timp cât în mine crivățul îşi varsă noaptea

pe orice punct senin

în care te-aş putea iubi.

şi în toată negura de așteptări

și răspunsuri iconice,

a mai rămas o singură lumină încăpățânată

să-mi țină sufletul spre răsărit…

…poate o să vii.